Σχέση εμπορικής τιμής και μεγέθους σώματος για τα ψάρια των ελληνικών θαλασσών
Creators: name: Τσίρος, Βασίλειος-Ζήκος Γεωργίου
Publisher: name: Aristotle University of Thessaloniki
Year: 2015
Subjects: Εμπορική τιμή ψαριών
Σωματικό μήκος ψαριών
Ελληνικές θάλασσες
Fish market price
Fish Body size
Greek Seas

description: Η σχέση της εμπορικής τιμής με το μέγεθος σώματος των αλιευμάτων δεν έχει μελετηθεί σε βάθος, εξαιτίας της απουσίας ή ανεπάρκειας των αλιευτικών δεδομένων. Η εμπορική τιμή των ψαριών επηρεάζεται από τη διαθεσιμότητά τους στο περιβάλλον, το σωματικό μέγεθος και την αλιευόμενη ποσότητα, ενώ επηρεάζει τη συμπεριφορά των ψαράδων και επομένως την επιλογή των ειδών στόχων. Σκοπός της παρούσας διατριβής ήταν να εξεταστεί, πρώτον, η σχέση της εμπορικής τιμής με το σωματικό μέγεθος στις ελληνικές θάλασσες και δεύτερον, η υπόθεση ότι τα μεγαλόσωμα ψάρια στοχεύονται επιλεκτικά, εξαιτίας της υψηλότερης τιμής τους. Για να γίνει αυτό, οι μέσες ετήσιες εμπορικές τιμές (ευρώ/kg) από 78 ακτινοπτερύγια ψάρια συσχετίστηκαν με τα αντίστοιχα ολικά μέγιστα και κοινά μήκη σώματος (cm). Επίσης, εξετάστηκε η σχέση της εμπορικής τιμής με το τροφικό επίπεδο, την ευπάθεια στην αλιεία και τις εκφορτώσεις (t) των ψαριών. Οι σχέσεις εξετάστηκαν τόσο με απλή παλινδρόμηση, όσο και με γενικευμένα αθροιστικά μοντέλα (GΑΜ). Τα αποτελέσματα της απλής παλινδρόμησης έδειξαν θετική σχέση της εμπορικής τιμής με το σωματικό μήκος και την ευπάθεια, τόσο για το σύνολο των ελληνικών θαλασσών, όσο και για τις επιμέρους αλιευτικές υποπεριοχές. Επίσης, η εμπορική τιμή σχετίστηκε θετικά με το τροφικό επίπεδο στο ΒΑ και Α Αιγαίο και στο ΒΑ Ιόνιο. Αντίθετα, η εμπορική τιμή συσχετίστηκε αρνητικά με τις μέσες εκφορτώσεις στο Β, ΒΔ και Δ Αιγαίο. Το τροφικό επίπεδο σχετίστηκε θετικά με το μέγιστο μήκος σώματος οπότε προσεγγιστικά μπορεί να χρησιμοποιηθεί το τροφικό επίπεδο αντί του μήκους. Τα αποτελέσματα των μοντέλων GAM έδειξαν ότι αυτή η θετική σχέση της εμπορικής τιμής με το σωματικό μήκος είναι ισχυρότερη για τα ψάρια με μήκη έως 100 cm. Επίσης, στο ΒΑ και Α Αιγαίο και στο ΒΑ Ιόνιο η εμπορική τιμή εξαρτάται από τις μέσες εκφορτώσεις των ψαριών. Τα ψάρια τα οποία μπορούν να πωληθούν σε υψηλότερες τιμές είναι εκείνα τα οποία στοχεύονται πρώτα από τους ψαράδες, και σύμφωνα με τα αποτελέσματα της παρούσας διατριβής, αυτά είναι τα μεγαλόσωμα και υψηλού τροφικού επιπέδου είδη. Τα είδη αυτά είναι περισσότερο ευάλωτα στην αλιευτική πίεση, ενώ η επιλεκτική αφαίρεσή τους εξαιτίας της τιμής τους, μπορεί να οδηγήσει στην υπεραλίευσή τους. Η μείωση της αφθονίας των ειδών υψηλού τροφικού επιπέδου, θα έχει ως συνέπεια την αύξηση της εμπορικής τους τιμής, η οποία με τη σειρά της θα εντείνει την αλιευτική πίεση σε αυτά τα είδη μέχρις ότου καταρρεύσουν. Η ενδιάμεση αλιευτική πίεση σε εύρος ειδών και μεγεθών θα μπορούσε να έχει θετική επίδραση τόσο στη βιομάζα των ειδών όσο και στο εισόδημα των ψαράδων.
description: The relationship between fish market price and body length has not been extensively studied because of the inadequacy or absence of fisheries data. Fish market price is affected by fish density, the quantity of landings and body length, and, in turn, it determines the selection of target species. The aim of this work is to examine the relationship between the fish market price (euros/kg) and body length (cm), trophic level, mean landings (t) and vulnerability to fishing for the Hellenic seas finfishes, and test the hypothesis that large fish are being selectively targeted because of their higher price. The relationship was examined by fitting simple regression and generalized additive models (GAM). Results from simple regression analysis showed that mean annual fish market price was positively related to fish body length and vulnerability to fishing. This was the case for both Hellenic seas and fishing sub-areas. Moreover, fish market price was positively related to trophic level in the NE, E Aegean and NE Ionian seas. In contrast, fish market price was negatively correlated with mean landings in the N, NW, W Aegean seas. In addition, positive correlation between the maximum body length of the fish and their trophic level indicates that trophic level can be used as proxy for length. The GAM results confirmed that there is a positive relationship between fish market price and body length, which was stronger for fish body length smaller than 100 cm. Also, GAM showed that the fish market price depend on mean landings in the NE E Aegean and NE Ionian seas. The fish that can be sold at higher prices are those that are targeted first by fishers and, according to the results of this work, these are large and high trophic level species. These species are highly vulnerable to fishing pressure, while selective removal due to higher prices can lead to their overfishing. The decrease in abundance of high trophic level species will cause an increase of their market price, which in turn will increase the fishing pressure on these species until they collapse. Intermediate fishing pressure across species, stocks and sizes could be beneficial for both biomass of the species and income of the fishers.